CELEX: 52016DC0680
Language: sl
Date: 2016-10-19
Title: PREDLOG SPREMEMBE PRORAČUNA ŠT. 6 K SPLOŠNEMU PRORAČUNU ZA LETO 2016 Spremni dokument k predlogu za uporabo sredstev Solidarnostnega sklada Evropske unije za Nemčijo

EVROPSKA KOMISIJA
            Bruselj, 19.10.2016
            COM(2016) 680 final
            PREDLOG SPREMEMBE PRORAČUNA ŠT. 6K SPLOŠNEMU PRORAČUNU ZA LETO 2016
            Spremni dokument k predlogu za uporabo sredstev Solidarnostnega sklada Evropske unije za Nemčijo
            
               
         
         
            
               Evropska komisija ob upoštevanju:
            
            
               –Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo, zlasti člena 106a Pogodbe Euratom,
            
            
               –Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije
                  1
                in zlasti člena 41 Uredbe,
            
            
               –splošnega proračuna Evropske unije za proračunsko leto 2016, sprejetega 25. novembra 2015
                  2
               ,
            
            
               –spremembe proračuna št. 1/2016
                  3
               , sprejete 14. aprila 2016,
            
            
               –spremembe proračuna št. 2/2016
                  4
               , sprejete 6. julija 2016,
            
            
               –predloga spremembe proračuna št. 3/2016
                  5
               , sprejetega 30. junija 2016,
            
            
               –predloga spremembe proračuna št. 4/2016
                  6
               , sprejetega 30. septembra 2016,
            
            
               –predloga spremembe proračuna št. 5/2016
                  7
               , sprejetega 7. oktobra 2016,
            
            
               Evropskemu parlamentu in Svetu predlaga predlog spremembe proračuna št. 6 k proračunu za leto 2016.
            
            
               SPREMEMBE IZKAZA PRIHODKOV IN ODHODKOV PO ODDELKIH
            
            
               Spremembe izkaza prihodkov in odhodkov po oddelkih so na voljo na portalu EUR-Lex (
               
                  http://eur-lex.europa.eu/budget/www/index-sl.htm
               
               ). Temu dokumentu je za ponazoritev priložena angleška različica sprememb kot priloga v proračunskem formatu.
            
            
               KAZALO
            
            
            
               1.
                     Uvod
                     
            
            
               2. 
                     Uporaba sredstev Solidarnostnega sklada Evropske unije
                     
            
            
               2.1 Nemčija – poletne poplave
            
            
               3.
                     Financiranje
                     
            
            
               4.
                     Sklepne ugotovitve
                     
            
         
         
            
            
               1.Uvod
            
            
               Predlog spremembe proračuna (PSP) št. 6 za leto 2016 zajema uporabo sredstev Solidarnostnega sklada Evropske unije v znesku 31 475 125 EUR v odobritvah za prevzem obveznosti in odobritvah plačil. Uporaba se nanaša na poplave v Nemčiji.
            
            
               2. Uporaba sredstev Solidarnostnega sklada Evropske unije
            
            
               Komisija je konec avgusta 2016 prejela vlogo za finančno pomoč iz Solidarnostnega sklada za naravne nesreče v zvezi z naravnimi nesrečami v Nemčiji (poplave maja/junija 2016).
            
            
               Službe Komisije so temeljito proučile vlogo v skladu z Uredbo Sveta (ES) št. 2012/2002
                  8
                o ustanovitvi Solidarnostnega sklada EU (v nadaljnjem besedilu: Uredba), zlasti v skladu s členi 2, 3 in 4 Uredbe. 
            
            
               Sledi povzetek najpomembnejših elementov ocen.
            
            
               2.1 Nemčija – poletne poplave
            
            
               (1)Maja in junija 2016 so upravno okrožje Rottal-Inn na Spodnjem Bavarskem prizadeli številni primeri kratkotrajnih izjemno intenzivnih poplav / nenadnih poplav, ki so povzročile uničenje javne in zasebne infrastrukture, domov in škodo v kmetijstvu.
            
            
               (2)Pri poplavah gre za naravno nesrečo, zato spadajo na glavno področje uporabe Solidarnostnega sklada EU.
            
            
               (3)Komisija je vlogo Nemčije prejela 19. avgusta 2016, tj. v roku 12 tednov od nastanka prve škode, ki je bila zabeležena 28. maja 2016.
            
            
               (4)Nemčija ni zaprosila za izplačilo predplačila.
            
            
               (5)Nemški organi so skupno neposredno škodo, ki jo je povzročila nesreča, ocenili na 
                     1 259,005 milijona EUR. Ta znesek predstavlja 38 % praga za večjo nesrečo za uporabo sredstev Solidarnostnega sklada EU, ki je veljal za Nemčijo v letu 2016 in je znašal 3 312,242 milijona EUR (tj. 3 milijarde EUR v cenah iz leta 2011).
            
            
               (6)Ker skupna neposredna škoda ni presegla praga za večjo nesrečo za uporabo sredstev Solidarnostnega sklada EU, je bila vloga predložena in proučena na podlagi meril za regionalne nesreče, kot je določeno v členu 2(3) Uredbe, ki določa regionalne nesreče kot katero koli naravno nesrečo, ki v regiji na ravni 2 NUTS upravičene države povzroči neposredno škodo, višjo od 1,5 % BDP te regije. Nemška vloga se nanaša na eno samo regijo na ravni NUTS 2, in sicer na regijo „Niederbayern (DE22)“. Sporočena neposredna škoda v višini 1 259,005 milijona EUR predstavlja 3,03 % BDP te regije (41 522 milijonov EUR glede na cene iz leta 2014) in je višja od praga 1,5 % iz člena 2(3) Uredbe. Vloga Nemčije je zato upravičena do prispevka iz Solidarnostnega sklada EU.
            
            
               (7)Kar zadeva učinek in posledice nesreče, je bilo najbolj prizadeto upravno okrožje Rottal-Inn na Spodnjem Bavarskem. Mesto Simbach am Inn je bilo 1. junija skoraj povsem uničeno. V okrožju Rottal-Inn je bilo poplavljenih območje približno 430 km², na katerem je okoli 5 000 domov. V času predložitve vloge se več kot 2 000 ljudi še vedno ni moglo vrniti na svoje domove in so morali poiskati začasno nastanitev. Posledice junijskih dogodkov so prizadele mestno območje Waldkirchen (v okrožju Freyung-Grafenau), kjer je poplavilo 90 hiš. Deli lokalne bolnišnice so morali prenehati delovati. Skupno je bilo prizadetih več kot 47 000 ljudi na Spodnjem Bavarskem, sedem ljudi pa je izgubilo življenje. Poplave so povzročile veliko škodo podjetjem in kmetijstvu. Poleg tega je nastalo veliko škode na osnovni infrastrukturi: prometne poti, kot so železniške proge ter nacionalne in lokalne ceste, so bile neprevozne, kar je povzročilo hude težave v prometu. Storitve oskrbe z vodo in kanalizacijske storitve so bile prekinjene, poškodovano pa je bilo tudi električno omrežje. V mestu Simbach am Inn skoraj tri tedne ni bilo komunalne oskrbe z vodo. Poleg prizadevanj številnih humanitarnih organizacij je bilo skupno aktiviranih več kot 12 000 uslužbencev, vključno s približno 5 700 gasilci in 1 000 bavarskimi policisti.
            
            
               (8)Nemški organi so stroške bistvenih nujnih operacij, upravičene na podlagi člena 3(2) Uredbe, ocenili na 94,196 milijona EUR in jih razčlenili po vrstah operacij. Največji delež stroškov nujnih ukrepov (več kot 52,227 milijona EUR) zadeva operacije za obnovo na področju prometa. Drugi največji del stroškov v višini 21,083 milijona EUR zadeva sanacijske ukrepe.
            
            
               (9)Prizadeta regija je v skladu z evropskimi strukturnimi in investicijskimi skladi (2014–2020) opredeljena kot bolj razvita regija. Nemški organi Komisiji niso sporočili, da nameravajo prerazporediti sredstva iz programov skladov ESI v obnovitvene ukrepe.
            
            
               (10)Kar zadeva izvajanje zakonodaje Unije o preprečevanju in upravljanju tveganj nesreč, trenutno ne poteka noben postopek za ugotavljanje kršitev. Poleg tega nemška vloga vsebuje podroben pregled vzpostavljenih preventivnih ukrepov. Bavarsko ministrstvo za notranje zadeve, gradbeništvo in promet je, na primer, leta 2014 skupaj z vsemi deležniki pripravilo poseben naložbeni program za obrambo pred poplavami, ki traja štiri leta (2015–2018) s skupno naložbo v višini 25 milijonov EUR. Kar zadeva lokalne načrte za opozarjanje pred poplavami in ukrepanje, je ministrstvo organom civilne zaščite in občinam zagotovilo smernice za pripravo ali razširitev njihovih načrtov za opozarjanje pred poplavami ukrepanje, temu pa so sledila številna usposabljanja in izobraževanja.
            
            
               (11)Nemčija na dan predložitve vloge ni bila v postopku za ugotavljanje kršitev v zvezi z zakonodajo Unije v povezavi z naravo nesreče.
            
            
               (12)Nemški organi so potrdili, da ni zavarovalnega kritja za upravičene stroške, razen tistih, ki so jih že sami opredelili v višini 0,131 milijona EUR.
            
         
         
            
               3.Financiranje
            
            
               Ker je bila solidarnost osrednji razlog za ustanovitev sklada, Komisija meni, da bi morala biti pomoč iz sklada progresivna. To pomeni, da bi bilo treba v skladu z dosedanjo prakso za delež škode, ki presega prag za večjo naravno nesrečo za uporabo sredstev sklada (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), nameniti večjo intenzivnost pomoči kot za delež škode pod tem pragom. Stopnja, ki se je v preteklosti uporabljala za dodelitev sredstev za večje naravne nesreče, znaša 2,5 % skupne neposredne škode pod pragom in 6 % za del škode nad njim. Za regionalne naravne nesreče in nesreče, ki so bile priznane na podlagi določbe o sosednji državi, je višina stopnje 2,5 %. Uporabljena je bila ta stopnja, saj nesreča ni presegla praga za večjo nesrečo, ki se je uporabljal za Nemčijo v letu 2016.
               
            
               Komisija zato predlaga, da se uporabijo enaki deleži in odobri naslednji znesek pomoči:
            
            
                     
                        Nesreča
                     
                  
                  
                     
                        Neposredna škoda
                     
                     
                        (v milijonih EUR)
                     
                  
                  
                     
                        Skupni stroški upravičenih operacij
                     
                     
                        (v milijonih EUR)
                     
                     
                  
                  
                     
                        Uporabljeni prag za regionalne nesreče
                     
                     
                        [1,5% BDP] (v milijonih EUR)
                     
                  
                  
                     
                        2,5 % neposredne škode
                        (v EUR)
                     
                  
                  
                     
                        6 % neposredne škode nad pragom
                     
                     
                  
                  
                     
                        Skupni znesek predlagane pomoči
                     
                     
                     
                        (v EUR)
                     
                  
               
                     
                        NEMČIJA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        SKUPAJ
                     
                  
                  
                     
                        31 475 125
                     
                  
               
               To je drugi predlog sklepa o uporabi sredstev Solidarnostnega sklada Evropske unije v letu 2016. Skupni znesek zgoraj predlagane pomoči je skladen z določbami o zgornji meji iz uredbe o večletnem finančnem okviru
                  9
                v višini 552 040 402 EUR (tj. 500 000 000 EUR v cenah iz leta 2011).
            
            
               Poleg tega je v skladu s členom 10(1) Uredbe Sveta o večletnem finančnem okviru
                  10
                dodelitev za leto 2015 v višini 541 216 080 EUR prenesena za eno leto v leto 2016, ker ni bila porabljena v letu 2015. Zato so skupna preostala sredstva Solidarnostnega sklada EU, ki so na razpolago za uporabo, na začetku leta 2016 znašala 1 093 256 482 EUR. Po prvem predlogu za uporabo sredstev v letu 2016 (1 651 834 EUR, potres na Jonskih otokih, Grčija) preostala neporabljena sredstva trenutno znašajo 1 091 604 648 EUR.
            
            
               4.Sklepne ugotovitve 
            
            
               Komisija predlaga uporabo sredstev Solidarnostnega sklada Evropske unije za zgoraj predstavljeni primer Nemčije in spremembo proračuna za leto 2016, tako da se proračunski člen 13 06 01 „Pomoč državam članicam v primeru večje naravne nesreče, ki ima resne posledice za življenjske razmere, naravno okolje ali gospodarstvo“ poveča za 31 475 125 EUR v odobritvah za prevzem obveznosti in odobritvah plačil.
            
            
               Ker je Solidarnostni sklad Evropske unije poseben instrument v skladu z opredelitvijo iz uredbe o večletnem finančnem okviru, bi bilo treba zadevna sredstva vključiti brez upoštevanja ustreznih zgornjih mej iz večletnega finančnega okvira.
            
         
         
            
                  
                     (1)
                  UL L 298, 26.10.2012, str. 1.
               
               
                  
                     (2)
                  UL L 48, 24.2.2016, str. 1.
               
               
                  
                     (3)
                   UL L 143, 31.5.2016, str. 1.
               
               
                  
                     (4)
                   UL L 248, 15.9.2016, str. 1.
               
               
                  
                     (5)
                   COM(2016) 227 final z dne 30. junija 2016.
               
               
                  
                     (6)
                   COM(2016) 623 z dne 30. septembra 2016.
               
               
                  
                     (7)
                   COM(2016) 660 z dne 7. oktobra 2016.
               
               
                  
                     (8)
                  
               
               
                  
                     (9)
                   UL L 347, 20.12.2013, str. 884.
               
               
                  
                     (10)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).